蘇韻姿傳態度差曬劇本辣㷫高層被除名 開腔回應「被離巢」真相
蘇韻姿(Andrea)憑無綫處境劇《愛·回家之開心速遞》「紅衫魚」熊心如一角火速入屋,但疑因工作態度問題未有改善辣㷫高層遭到雪藏,被投閒置散多時。相隔一段時間,蘇韻姿被解凍,被安排接拍《非份之罪》,並承諾會聽教聽話,想不到她一時太過開心忘形,竟然在IG分享了劇本內容,犯了劇透大忌,又得罪高層,再傳被封殺。無奈近日再傳出她離巢消息,指在無綫官網藝員名單中她已被除名。
今晚(11/4)Andrea現身尖沙咀出席無綫新劇集《黑色月光》煞科宴,就事件接受《香港01》訪問時否認曬劇本是離巢的導火線:「其實嗰啲都唔係劇本嚟,只不過是其他嘅工作嚟,咁所以並唔係大家所猜測劇啲劇本嚟,係絕對唔係。(嗰陣時有有被人照肺?)冇,因為嗰啲唔係劇本嚟。(你係約滿還是被終止合約?)公司係有同我傾過,公司都理解我係有新嘅嘢想去做,咁所以大家都覺得呢個情況係比較適合。(提早解約?)公司都同我傾過呢一個轉變係比較適合。」